
Obstarávateľ: MH Teplárenský holding, a.s., Turbínová 3, 831 04  Bratislava









SÚŤAŽNÉ  PODKLADY

Predmet zákazky:

„Lešenárske práce pre opravu technologického zariadenia“














ČASŤ 1 - VŠEOBECNÉ INFORMÁCIE
1 Identifikácia obstarávateľa
Názov a sídlo: 
MH Teplárenský holding, a.s., Turbínová 3, 831 04 Bratislava – mestská časť Nové Mesto
IČO: 36 211 541

2 Predmet zákazky
· Predmetom tejto zákazky je záväzok poskytovateľa vykonávať pre objednávateľa riadne a včas služby spočívajúce v montáži a demontáži lešenia v súvislosti s vykonávaním plánovaných bežných a generálnych opráv technologických zariadení objednávateľa a pri odstraňovaní havarijných stavov, porúch technologických zariadení 
· Podrobné vymedzenie a technická špecifikácia predmetu zákazky sú uvedené v Časti 3 – Opis predmetu zákazky.
· CPV kódy: 
· Hlavný CPV: 45262120-8 Montáž lešení
  
3 Typ zmluvy
Výsledkom obstarávania bude uzatvorenie Rámcovej zmluvy o poskytovaní služieb 

4 Miesto a termín realizácie predmetu zákazky
4.1 Miesto realizácie
Miestom plnenia predmetu zákazky sú prevádzky a technologické zariadenia objednávateľa v rámci MH Teplárenský holding, a.s., závod Bratislava, konkrétne:
· Tepláreň západ, Polianky 6, Bratislava
· Tepláreň východ, Turbínová 3, Bratislava
· Výhrevňa juh, Vlčie hrdlo, Bratislava.
· Rozvodný uzol, Bajkalská 21/A, Bratislava
· Horúcovodné potrubné rozvody, Bratislava
· Ostatné technologické zariadenia objednávateľa nachádzajúce sa v intraviláne mesta Bratislava podľa aktuálnej potreby.

4.2 Trvanie zmluvy
Zmluva sa uzatvára na dobu určitú, a to odo dňa jej účinnosti do 31.12.2028.      
       
5 Obhliadka miesta realizácie zákazky
nerealizuje sa 

6 Vysvetľovanie a doplnenie súťažných podkladov
		Všetky požiadavky na vysvetlenie súťažných podkladov a ďalšia komunikácia prebiehajú výhradne písomne cez modul ERMMA. Účastník predkladá otázky prostredníctvom vyplneného formulára „Otázky_a_odpovede.xlsx“ (príloha č. 7), ktorý nahrá do sekcie Prílohy v elektronickej sieni a zašle mailom na peter.dojcan@mhth.sk .

		Za včas doručenú sa považuje požiadavka predložená v stanovenej forme 5 dní pred koncom I. kola. Obstarávateľ si vyhradzuje právo doplniť súťažné podklady; v takom prípade informuje všetkých účastníkov súčasne, a to najneskôr 2 dni pred uplynutím lehoty na predkladanie ponúk. 

7 Obsah ponuky
Ponuka účastníka musí obsahovať nasledujúce doklady a dokumenty. Nesplnenie ktorejkoľvek z požiadaviek alebo neúplnosť údajov sú dôvodom na vylúčenie účastníka zo súťaže. 
7.1 Kvalifikačné predpoklady a deklarácie
7.1.1 Oprávnenie na podnikanie Uchádzač deklaruje držbu všetkých povolení a oprávnení potrebných na plnenie predmetu zákazky v zmysle legislatívy SR. Predmet podnikania uchádzača (podľa výpisu z Obchodného alebo Živnostenského registra) musí korešpondovať s charakterom dopytovaných služieb.
7.1.2 Čestné vyhlásenie Uchádzač vyjadruje bezvýhradný súhlas s obsahom dokumentu „Čestné vyhlásenie účastníka MHTH.docx“ (príloha súťažných podkladov).
7.1.3 Zmluvné podmienky Uchádzač vyjadruje bezvýhradný súhlas s predloženým návrhom Rámcovej zmluvy o poskytovaní služieb (súbor „3110_958_RZ 2027_2028 Lešenárske práce pre opravu technologických zariadení“). Akékoľvek výhrady k zmluvnému textu v ponuke sa považujú za nesplnenie podmienok súťaže.
7.1.4 Viazanosť ceny a platnosť ponuky Uchádzač je svojou cenovou ponukou viazaný do 31.09.2026. Navrhnutá cena musí byť fixná a nemenná počas celej doby trvania zmluvného vzťahu.
7.1.5 Uchádzač predloží vzor formuláru Výkaz prác, ktorý bude následne tvoriť prílohu č.4 zmluvy
7.1.6 Referencie Uchádzač preukáže splnenie požiadavky na technickú alebo odbornú spôsobilosť predložením zoznamu referencií za zhodné alebo obdobné plnenia realizované v období predchádzajúcich piatich (5) rokov odo dňa vyhlásenia tohto obstarávania.
Zoznam referencií uchádzač predloží vyplnením a priložením formulára „Referencie.docx“, ktorý tvorí prílohu súťažných podkladov.
Uchádzač je povinný preukázať realizáciu zhodných alebo obdobných plnení v súhrnnej minimálnej hodnote 50 000 EUR bez DPH za uvedené obdobie.
Za zhodné alebo obdobné plnenie sa považujú plnenia rovnakého alebo porovnateľného charakteru ako je predmet zákazky.
V zozname referencií uchádzač uvedie najmä:
· názov a opis realizovaného plnenia,
· identifikáciu objednávateľa (obchodné meno / názov a sídlo),
· miesto realizácie,
· dobu realizácie plnenia,
· finančný objem plnenia v EUR bez DPH,
· kontaktnú osobu objednávateľa pre účely overenia referencie (ak je relevantné).

7.2 Technická špecifikácia a cenová ponuka
7.2.1 Spôsob predloženia ponuky Uchádzač predkladá cenovú ponuku priamo v elektronickom systéme (elektronická sieň) a súčasne do systému nahrá vyplnený súbor:
„Príloha č. 1 Rozpis poskytovaných služieb a nájmu s uvedením ich rozsahu a cenníkom“ (vo formáte .xlsx alebo .pdf).
7.2.2 Pravidlá pre oceňovanie
· Úplnosť: Uchádzač je povinný oceniť všetky položky uvedené v Prílohe č. 1.
· Nulové hodnoty: Uvedenie nulovej hodnoty alebo nevyplnenie niektorej z položiek sa považuje za nesplnenie požiadaviek na predmet zákazky a bude dôvodom na vylúčenie ponuky z procesu vyhodnocovania.
· Fixnosť: Ceny uvedené v ponuke musia zahŕňať všetky náklady spojené s odborným a bezpečným plnením predmetu zmluvy vrátane dopravy, administratívnych nákladov a vystavenia revíznych správ.
7.2.3 Elektronická aukcia a jednotkové ceny
· Predmetom elektronickej aukcie budú jednotkové ceny a ich vyjadrenie v celkovej cene ako model  

7.3 Ostatné náležitosti
7.3.1 Register partnerov verejného sektora (RPVS): Účastník a jeho subdodávatelia (uvedení v Prílohe č. 3 Zmluvy) musia byť ku dňu podpisu zmluvy zapísaní v RPVS v zmysle zákona č. 315/2018 Z. z. (ak sa na nich táto povinnosť vzťahuje).
7.3.2 Kontakty pre e-aukciu: Meno, priezvisko, e-mail a telefónne číslo osôb oprávnených zastupovať účastníka v prípade vyhlásenia elektronickej aukcie.
7.3.3 Právo overenia: Obstarávateľ si vyhradzuje právo kedykoľvek preveriť pravdivosť deklarácií vyžiadaním si príslušných listinných alebo elektronických dokladov.


8 Predloženie ponuky

· Jedinečnosť ponuky: Každý účastník môže predložiť iba jednu ponuku.
· Variantné riešenia: Variantné riešenia nie sú povolené. Ak bude ponuka obsahovať variantné riešenie, obstarávateľ naň nebude prihliadať.
· Forma doručenia: Ponuka sa predkladá výhradne elektronicky prostredníctvom modulu ERMMA. Ponuky doručené iným spôsobom (napr. poštou, osobne alebo e-mailom) nebudú akceptované.

9 Termín predkladania ponúk a harmonogram súťaže
Účastník predkladá ponuku výhradne elektronicky prostredníctvom modulu ERMMA. Ponuka musí byť kompletná a nahraná v systéme najneskôr do uplynutia lehoty na predkladanie ponúk.

	Fáza / Kolo
	Obsahová náplň
	Termín (od – do)

	1. kolo
	Prihlasovanie, otázky a odpovede, konzultácia technických a dodacích podmienok, predkladanie technických a cenových ponúk.
	13.08.06 08:00
–
25.08.06 20:00

	Lehota
	Konečný termín na predloženie ponúk
	25.08.06 20:00

	2. kolo
	Kontrolné kolo: Interné vyhodnotenie splnenia podmienok účasti a technických požiadaviek obstarávateľom.
	25.08.06 20:00
–
28.08.06 10:00

	3. kolo
	Aukčné kolo: Elektronická aukcia.
	Bude oznámené e-mailom po ukončení kontrolných procesov.



10 Doplnenie, zmena a odvolanie ponuky
· Právo na zmenu: Účastník je oprávnený svoju predloženú ponuku doplniť, zmeniť alebo odvolať, avšak výhradne do uplynutia lehoty na predkladanie ponúk (bod 9).
· Záväznosť: Po uplynutí stanovenej lehoty je ponuka konečná a účastník v nej nemôže vykonávať žiadne úpravy ani ju vziať späť.
· Spôsob úpravy: Akékoľvek zmeny alebo doplnenia sa realizujú rovnakým spôsobom ako samotné podanie ponuky – prostredníctvom modulu ERMMA.

11 Doplnenie, zmena a odvolanie ponuky
· Časové obmedzenie: Účastník môže svoju predloženú ponuku doplniť, zmeniť alebo odvolať výhradne z vlastnej iniciatívy a počas trvania 1. kola, a to najneskôr do uplynutia lehoty na predkladanie 
ponúk (bod 9).
· Konečnosť a záväznosť: Po ukončení 1. kola sa ponuka stáva záväznou. Účastník ju po tomto termíne nesmie z vlastnej vôle meniť, dopĺňať ani vziať späť.
· Vysvetľovanie a oprava chýb: Zákaz zmien po 1. kole sa nevzťahuje na proces vysvetľovania alebo opravy zrejmých chýb a nesprávností, ktoré identifikuje obstarávateľ v 2. kole (kontrolnom). Účastník je v takom prípade povinný na výzvu obstarávateľa poskytnúť vysvetlenie alebo opraviť identifikované nedostatky v stanovenej lehote, pričom tieto úpravy nesmú viesť k zmene jadra ponuky (napr. k zmene ponúkaného modelu nad rámec povolených korekcií).
· Spôsob vykonania zmien: Akékoľvek úpravy (z vlastnej iniciatívy v 1. kole alebo na výzvu v 2. kole) sa realizujú elektronicky cez modul ERMMA. Pri viacerých verziách v 1. kole sa za rozhodujúcu považuje posledná verzia odoslaná pred uplynutím lehoty.

12 Preskúmanie a vyhodnotenie ponúk
Obstarávateľ v rámci kontrolného kola posúdi, či predložené ponuky spĺňajú všetky stanovené podmienky.
12.1 Kritériá posúdenia
Obstarávateľ preverí, či ponuka:
· obsahuje všetky náležitosti definované v bode 7 týchto súťažných podkladov,
· je v úplnom súlade s pokynmi a požiadavkami uvedenými v súťažných podkladoch a vo výzve na súťaž.

12.2 Definícia platnej ponuky
Za platnú ponuku sa považuje taká, ktorá vyhovuje všetkým technickým a obchodným špecifikáciám a zároveň neobsahuje žiadne obmedzenia alebo výhrady v rozpore s požiadavkami obstarávateľa. Ponuky, ktoré nespĺňajú tieto kritériá, budú zo súťaže vylúčené.

12.3 Informovanie o výsledku vyhodnotenia
Komunikácia prebieha výhradne elektronicky cez modul ERMMA:
· Vylúčenie: Účastníkovi, ktorého ponuka bola vylúčená, zašle obstarávateľ oznámenie o vylúčení s uvedením konkrétnych dôvodov.
· Postup do aukcie: Účastníkovi, ktorý splnil všetky podmienky, zašle obstarávateľ výzvu na účasť v elektronickej aukcii spolu s jej pravidlami (ak sa obstarávateľ rozhodne v súťaži pokračovať touto formou).

13 Vysvetľovanie ponúk
13.1 Limity vysvetľovania
· Zákaz zvýhodnenia: Proces vysvetľovania nesmie slúžiť na dodatočnú úpravu ponuky, ktorou by sa účastník spätne zvýhodnil oproti ostatným uchádzačom.
· Záväznosť parametrov: Vysvetlenie musí byť v súlade s pôvodne predloženou ponukou a nesmie meniť jej podstatu (napr. technické parametre alebo základné obchodné podmienky).

13.2 Dôvody na vylúčenie ponuky
Obstarávateľ vylúči ponuku z procesu vyhodnocovania, ak:
· Nedostatočné vysvetlenie: Obstarávateľ nepovažuje poskytnuté vysvetlenie návrhu ceny alebo technického riešenia za dostatočné či preukázateľné.
· Nedodržanie lehoty: Účastník neposkytne požadované vysvetlenie v lehote určenej obstarávateľom.

13.3 Oznámenie o vylúčení
· O vylúčení ponuky a jeho konkrétnych dôvodoch bude účastník informovaný elektronicky prostredníctvom modulu ERMMA.

14 Vyhodnotenie ponúk
· Predmet hodnotenia: Obstarávateľ vyhodnocuje iba tie ponuky, ktoré splnili podmienky účasti a požiadavky na predmet zákazky a neboli vylúčené podľa bodov 11 a 12 týchto súťažných podmienok.
· Kritérium a metodika: Pri vyhodnocovaní obstarávateľ postupuje výhradne podľa stanoveného kritéria a spôsobu jeho uplatnenia, ktoré sú detailne definované v časti 2 – Kritérium na vyhodnotenie ponúk a spôsob jeho uplatnenia.
· Objektivita: Proces vyhodnotenia je založený na striktnom dodržaní vopred zverejnených pravidiel, bez možnosti dodatočnej úpravy kritérií počas procesu hodnotenia.


15 Platnosť a viazanosť ponúk
· Lehota viazanosti: Účastník je svojou ponukou viazaný počas lehoty stanovenej v bode 7.1.6 Časti 1 týchto súťažných podkladov (t. j. do 31. 09. 2026).
· Rozsah viazanosti: Počas tejto lehoty nemôže účastník ponuku odvolať ani meniť jej parametre v neprospech obstarávateľa. Ponúkaná cena je v tomto období konečná a fixná.
· Presah do zmluvy: Ak dôjde k uzatvoreniu zmluvy, platnosť vysúťaženej ceny sa predlžuje na celú dobu realizácie predmetu zákazky v súlade so zmluvnými podmienkami.

16 Práva obstarávateľa
Obstarávateľ si vyhradzuje právo na nasledujúce úkony:
· Úprava podmienok: Počas trvania súťažnej lehoty písomne zmeniť, spresniť alebo doplniť súťažné podklady. Tieto zmeny budú oznámené všetkým účastníkom súčasne a transparentne.
· Zrušenie súťaže a odmietnutie ponúk: Kedykoľvek zrušiť súťaž, odmietnuť všetky predložené ponuky alebo neuzatvoriť zmluvu so žiadnym z účastníkov bez nároku na náhradu nákladov spojených s účasťou v súťaži.
· Rokovanie o podmienkach: Viesť s účastníkmi dodatočné rokovania o ponukovej cene a ďalších podmienkach plnenia, ak je to v záujme zvýšenia efektivity nákupu.
· Viacstupňové vyhodnocovanie: Realizovať vyhodnocovanie ponúk vo viacerých kolách, vrátane využitia rôznych formátov elektronických aukcií.



ČASŤ 2 – KRITÉRIA NA VYHODNOTENIE PONÚK

Obstarávateľ vyhodnocuje výhradne platné ponuky, ktoré splnili všetky administratívne požiadavky a podmienky účasti.

2.1 Hlavné kritérium
Jediným kritériom na vyhodnotenie ponúk je MULTIKRITERIÁLNE HODNOTENIE ponukových cien jednotlivých položiek za . Pre multikriteriálne vyhodnotenie poradia účastníkov vo výberovom konaní sú použité nasledujúce vzorce: 
v prípade, že najvýhodnejšia ponuka = najnižšia hodnota
	najlepšia ponuka
	* váha (%)

	ponuka uchádzača
	



Do multikriteriálneho hodnotenia budú zahrnuté tieto kritériá:
	NÁZOV POLOŽKY
	VÁHA
	POVAHA

	Montáž a demontáž lešenia do 20m3 0-8m
	0.40
	klesajúca

	Montáž a demontáž lešenia do 20m3 8-Xm
	0.03
	klesajúca

	Montáž a demontáž lešenia do 20m3 uzavretý priestor
	0.07
	klesajúca

	Montáž a demontáž lešenia do 21-500m3 0-8m
	0.01
	klesajúca

	Montáž a demontáž lešenia do 21-500m3 8-Xm
	0.01
	klesajúca

	Montáž a demontáž lešenia do 21-500m3 uzavretý priestor
	0.01
	klesajúca

	Montáž a demontáž lešenia nad 501m3 0-8m
	31.00
	klesajúca

	Montáž a demontáž lešenia nad 501m3 8-Xm
	0.01
	klesajúca

	Montáž a demontáž lešenia nad 501m3 uzavretý priestor
	0.01
	klesajúca

	Montáž a demontáž pojazdné lešenie
	0.01
	klesajúca

	Montáž a demontáž závesné lešenie
	0.01
	klesajúca

	HZS(vybavenie povolenie, odzvzdávanie lešenia,podvaly,dozorný vstupu.....)
	4,50
	klesajúca

	Prenájom lešenia nad 1 kalendárny mesiac
	36.88
	klesajúca

	Preprava lešenia do 3,5t
	17.00
	klesajúca

	Preprava lešenia nad 3,5t
	10.00
	klesajúca

	Ochranná plachta
	0.01
	klesajúca

	Protipožiarna plachta
	0.01
	klesajúca

	Pohotovosť
	0.01
	klesajúca

	hliníkový rebrík do 4m
	0.01
	klesajúca

	Ochranná sieť
	0.01
	klesajúca




 

2.2 Stanovenie poradia
· Poradie účastníkov sa určí porovnaním výšky dosiahnutých celkových bodov na základe multikritérií. 
· Úspešným účastníkom sa stane ten, kto získa najvyšší počet bodov .
· V prípade následného využitia elektronickej aukcie je pre určenie poradia rozhodujúca najvyšší počet bodov v multikriteriálnom hodnotení v rámci aukčného kola.


ČASŤ 3 - OPIS PREDMETU ZÁKAZKY
 
3.1  Vymedzenie a rozsah služieb
Rozsah a podmienky poskytovania služieb sú vymedzené v zmluve 3110_958_RZ 2027_2028 Lešenárske práce pre opravu technologických zariadení a jej prílohách, ktoré tvoria súčasť týchto súťažných podkladov 
· Lokalizácia: Výkon prác v prevádzkach objednávateľa podľa zoznamu zariadení uvedeného v bode 4.1 týchto súťažných podkladov

3.2 Náklady a protiplnenia
· Cena: Navrhovaná cena musí byť konečná a zahŕňať všetky náklady spojené s plnením predmetu zákazky (napríklad ale nie len vrátane dopravy, balenia, recyklačných poplatkov a poistenia).
· Protiplnenia: Obstarávateľ neposkytuje žiadne dodatočné protiplnenia. Všetky vedľajšie náklady predávajúceho musia byť plne premietnuté v ponukovej cene.


ČASŤ 4 - SPÔSOB URČENIA CENY
Navrhovaná cena musí byť stanovená v súlade so zákonom NR SR č. 18/1996 Z. z. o cenách a vyhláškou MF SR č. 87/1996 Z. z. v znení neskorších predpisov.
4 
4.1 Charakter ceny
· Fixnosť a úplnosť: Cena za predmet zákazky je stanovená ako celková a pevná. Zahŕňa riadne a úplné splnenie všetkých požiadaviek a povinností definovaných v Časti 1 a Časti 3 týchto súťažných podkladov.
· Záväznosť: Takto určená cena je konečná. Účastník nie je oprávnený dodatočne si nárokovať zvýšenie ceny z dôvodu opomenutia akýchkoľvek nákladov súvisiacich s plnením.
 
4.2 Zahrnuté náklady
Celková cena (resp. jednotkové ceny) musí zahŕňať všetky priame a nepriame náklady spojené s odborným, bezpečným a včasným plnením predmetu zákazky. Ide najmä o:
· Logistika a mobilita: Náklady na dopravu technikov a technického vybavenia na všetky miesta plnenia (TpV, TpZ, VhJ a ostatné lokality v Bratislave), diéty a všetky výdavky súvisiace s presunmi medzi prevádzkami.
· Odborná dokumentácia a administratíva: Náklady na vypracovanie a doručenie, protokolov, náklady na udržiavanie potrebných oprávnení organizácie a personálnych certifikátov (osvedčení).
· Bezpečnosť a ochrana zdravia: Náklady na osobné ochranné pracovné prostriedky (OOPP) potrebné pre vstup do technologických priestorov teplární a dodržiavanie interných bezpečnostných predpisov objednávateľa.

	P. Č.
	NÁZOV POLOŽKY
	MJ
	MNOŽSTVO

	001.
	Lešenia do 20m3 paušál
	
	

	002.
	Montáž a demontáž lešenia do 20m3 0-8m
	ks
	1.00

	003.
	Montáž a demontáž lešenia do 20m3 8-Xm
	ks
	1.00

	004.
	Montáž a demontáž lešenia do 20m3 uzavretý priestor
	ks
	1.00

	005.
	Lešenia 21-500m3
	
	

	006.
	Montáž a demontáž lešenia do 21-500m3 0-8m
	m3
	1.00

	007.
	Montáž a demontáž lešenia do 21-500m3 8-Xm
	m3
	1.00

	008.
	Montáž a demontáž lešenia do 21-500m3 uzavretý priestor
	m3
	1.00

	009.
	Lešenia nad 501m3
	
	

	010.
	Montáž a demontáž lešenia nad 501m3 0-8m
	m3
	1.00

	011.
	Montáž a demontáž lešenia nad 501m3 8-Xm
	m3
	1.00

	012.
	Montáž a demontáž lešenia nad 501m3 uzavretý priestor
	m3
	1.00

	013.
	Špeciálne lešenia
	
	

	014.
	Montáž a demontáž závesné lešenie
	m2
	1.00

	015.
	Montáž a demontáž pojazdné lešenie
	m3
	1.00

	016.
	Súvisiace a podporné služby
	
	

	017.
	HZS(vybavenie povolenie, odzvzdávanie lešenia,podvaly,dozorný vstupu.....)
	hod
	1.00

	018.
	Prenájom lešenia nad 1 kalendárny mesiac
	m2,m3/týždeň ( za každý započatý týždeň)
	1.00

	019.
	Preprava lešenia do 3,5t
	km
	1.00

	020.
	Preprava lešenia nad 3,5t
	km
	1.00

	021.
	Ochranná plachta
	m2
	1.00

	022.
	Protipožiarna plachta
	m2
	1.00

	023.
	Pohotovosť
	hod/os
	1.00

	024.
	hliníkový rebrík do 4m
	hod
	1.00

	025.
	Ochranná sieť
	m2
	1.00


  

Voliteľné podmienky:
	NÁZOV VOLITEĽNEJ PODMIENKY
	ROZSAH HODNÔT

	Súhlas s obsahom Čestné vyhlásenie účastníka MHTH
	Nesúhlasím; Súhlasím

	Disponujem potrebnými oprávneniami /povoleniami podnikať
	Nedisponujem; Disponujem

	Platnosť cien do 31.09.2026
	Nesúhlasím; Súhlasím

	Súhlas so znením "RÁMCOVÁ ZMLUVA Lešenárske práce pre opravu technologických zariadení "
	Nesúhlasím; Súhlasím

	Disponujem požadovanými referenciami a prikladám ich v prílohe
	Nedisponujem; Disponujem

	Zápis v RPVS podľa zákona č. 315/2018 Z. z
	Nie; Áno



ČASŤ 5 – OBCHODNÉ PODMIENKY
Podmienky realizácie predmetu zákazky sú podrobne stanovené v kúpnej zmluve  3110_958_RZ 2027_2028 Lešenárske práce pre opravu technologických zariadení, ktorá je prílohou týchto súťažných podkladov
 


ČASŤ 6 - PRÍLOHY
príloha č. 1 - Čestné vyhlásenie účastníka
príloha č. 2 – 3110_958_RZ 2027_2028 Lešenárske práce pre opravu technologických zariadení
príloha č. 3 -  Príloha č. 1 Rozpis poskytovaných služieb a nájmu s uvedením ich rozsahu a cenníkom
príloha č. 4 -  Príloha_č.2_Podmienky_bezpečného_výkonu_prác_pracovisko
príloha č. 5 -  Príloha č. 3 Zásady dodržiavania ochrany ŽP v podmienkach MH Teplárenský holding, a.s. (závod Bratislava)
príloha č. 6 -  Príloha č. 5 zoznam subdodavateľov
príloha č. 7 – Otázky_a_odpovede
príloha č. 8 – Referencie vzor

